Rijeka, 2019.

**NATJEČAJ ZA IZRADU VIZUALNOG IDENTITETA**

**ŠKOLE ZA PRIMIJENJENU UMJETNOST U RIJECI**

Škola za primijenjenu umjetnost u Rijeci (u daljnjem tekstu Naručitelj) poziva sve učenike koji pohađaju ili koji su završili Školu za primijenjenu umjetnost u Rijeci i studente na području likovnosti i vizualne umjetnosti te studente koji imaju završeno visoko obrazovanje u području likovnosti (u daljnjem tekstu Autori) da se prijave na natječaj za izradu idejnog rješenja vizualnog identiteta-logotipa Škole za primijenjenu umjetnost u Rijeci.

Rok za primanje natječajnih radova je **10. lipanj 2019.**

Idejna rješenja slati nae-mail:buksa.graficki@gmail.com

**OPĆI UVJETI**

1. **UVODNE ODREDBE**
2. Svrha natječaja je dobivanje jedinstvenog idejnog rješenja vizualnog identiteta Škole
3. Na natječaj mogu sudjelovati svi učenici odjela Škole za primijenjenu umjetnost u Rijeci: grafički dizajneri, aranžersko-scenografski dizajneri, kiparski dizajneri i industrijski dizajneri, studenti na području likovnosti i vizualne umjetnosti te studenti koji imaju završeno visoko obrazovanje u području likovnosti.
4. Članove Ocjenjivačkog suda imenuje ravnatelj Škole. Na prijedlog Ocjenjivačkog suda, konačnu odluku o Odabranom radu donosi Stručni aktiv Škole.
5. Svaki od natjecatelja ima pravo sudjelovanja na Natječaju s 3 rada.
6. Izrazi u muškom rodu koji se u ovom natječaju koriste za osobe su neutralni i odnose se na osobe oba roda.
7. **TIJEK NATJECANJA**

Datum početka natjecanja je četvrtak, **21. ožujka 2019.** kada se na internetskim stranicama ([www.ss-primijenjenaumjetnost-ri.skole.hr](http://www.ss-primijenjenaumjetnost-ri.skole.hr)) objavi kompletna natječajna dokumentacija (Tekst natječaja, Projektni zadatak, Prijavni obrazac, Obrazac A i Shema za logotip).

Rok za prijem natječajnih radova je ponedjeljak, **10. lipanj 2019**. Ime odabranog autora bit će objavljeno na internetskim stranicama Škole.

1. **NATJEČAJNA DOKUMENTACIJA**

Natjecateljima će biti na raspolaganju sljedeća Natječajna dokumentacija u digitalnom obliku:

Tekst natječaja, Projektni zadatak, Prijavni obrazac, Obrazac A i Shema za logotip.

1. **PITANJA**

Autori imaju pravo postavljati pitanja vezana uz Projektni zadatak Natječaja, kao i o Općim uvjetima Natječaja isključivo putem elektroničke pošte na adresu: buksa.graficki@gmail.com

Rok za postavljanje pitanja je **3. lipanj 2019. godine.**

1. **SADRŽAJ NATJEČAJNOG RADA**

Autori prijavljuju rad u digitalnom obliku, u mapi pod nazivom **„Prezime\_LogoSPUR\_natjecaj“**, koja sadrži idejna rješenje (može i do 3 primjera), Prijavni obrazac, Obrazac A i Shema za logotip.

**Obrazac A**- opis logotipa tj. opis prijedloga natječajnog rješenja sa tekstualnim obrazloženjem predloženog koncepta na max. ½ kartice teksta - do 750 znakova s prazninama.

**Shema za logotip** – obuhvaćaprikaz idejnog rješenja, programi odabrane jedne ili više boja, pozitiv i negativ, prikaz postotka smanjivanja, odabir moguće tipografije za naziv Škole.

**Svojim potpisom na Prijavnom obrascu** natjecatelji potvrđuju autorstvo Natječajnog rada, čime jamče da su ovlašteni za predaju istog i da posjeduju ovlasti u izmjeni Natječajnog rada, te potvrđuju da, prema uvjetima Natječaja, imaju pravo sudjelovanja u vizualizaciji svih relevantnih elemenata sustava predstavljenih u karakterističnim odnosima i primjere karakteristične primjene, te na taj način pružiti temelj za razumijevanje predloženog koncepta identiteta, ali na završetku izrade knjige standarda potvrđuju njegova buduća pravna prava korištenja od strane Naručitelja.

Isto tako, svojim potpisom na Prijavnom obrascu natjecatelji potvrđuju da su pročitali Opće uvjete natječaja i da su s njima suglasni.

1. **ZAHTJEVI ZA NATJECATELJE I NAČIN OCJENJIVANJA NATJEČAJNIH PRIJAVA**

Od natjecatelja se očekuje da:

- do roka za prijem dostave kompletnu natječajnu prijavu

- budu spremni na dodatnu razradu rada ako njihov rad uđe u uži izbor za realizaciju i ako njihov rad pobijedi na Natječaju.

**7. KRITERIJ ZA OCJENJIVANJE RADOVA**

Kriteriji za ocjenjivanje radova kojima će se Ocjenjivački sud voditi prilikom rada su:

- visoka razina komunikativnosti rješenja,

- visoka razina profesionalnosti rješenja,

- jedinstvenost i inovativnost rješenja.

**8. NAGRADA**

Autoru nagrađenog rada biti će ponuđena mogućnost samostalnog izlaganja svojih radova u galerijskim prostorijama Škole i dodjela priznanja. Nakon Natječaja, natječajni rad postaje vlasništvo Naručitelja, te ga dalje ima pravo upotrebljavati bez ikakvih dodatnih odobrenja i ograničenja Autora.

**9. OBJAVA REZULTATA**

Rezultati natječaja bit će objavljeni i dostavljeni svim natjecateljima elektroničkom poštom, najkasnije 30 dana od završetka rada Ocjenjivačkog suda. Imena nagrađenih autora bit će objavljena na internetskim stranicama Škole.

**10. ROKOVI – SAŽETAK**

Početak natječaja: **21. ožujak 2018.**

Rok za predaju natječajnih radova: **10. lipanj 2019.**

Rad ocjenjivačkog suda: **13. lipanj 2019.**

Rok za izbor pobjedničkog rada: **17. lipanj 2019.**

Online objava rezultata: **30. kolovoza 2019.**

**11. ZAVRŠNE ODREDBE**

Predajom rada Autori pristaju na:

Uvjete Natječaja - javno izlaganje i publiciranje rada (na temelju prijave rada na Natječaj) - izvođenje natječajnog rada.

Svi kandidati natječaja slažu se da Naručitelj ima pravo bez naknade izložiti pristigle radove na eventualnoj izložbi pristiglih radova ili svojoj web stranici.

**Škola, kao raspisivač natječaja, zadržava pravo da prema odluci Ocjenjivačkog suda između pristiglih radova na natječaj ne izabere pobjednički rad i poništi natječaj, ukoliko ocjeni da niti jedan rad ne zadovoljava propisane kriterije.**

Svi sporovi koji bi mogli nastati iz ovog natječaja prvenstveno će se rješavati dogovorom i arbitražom.